OpenLLM-France/wikimedia huggingface dataset:
# Slijpe

Slijpe :
| Lec'hiadur e kumun Middelkerke | |
| Riez | Belgia |
| Rannvro | Flandrez |
| Proviñs | Kornôg-Flandrez |
| Arondisamant | Veurne |
| Kumun | Middelkerke |
| Kod post | 8433 |
| Kod pellgomz | |
| Gorread | 17,54 km2 |
| Hed | 02° 50' 52’’ Reter |
| Led | 51° 09' 19’’ Norzh |
| Uhelder | .. m |
| Poblañs hep kontoù doubl | |
| Stankter | a./km² |
Slijpe en izelvroeg (e flandrezeg-kornogel : Slype) a zo ur gêriadenn nepell eus aod Mor an Hanternoz e Flandrez Belgia e rannvro Westhoek hag e proviñs Kornôg-Flandrez. Ur gumun e oa gwechall; gant lezenn 1977 eo bet lakaet e kumun Middelkerke.
a vo kavet e Wikimedia Commons.
# Sleeping Dogs (c'hoari video)

Sleeping Dogs zo ur c'hoari video doare gwezh-avantur en ur bed digor embannet e 2012 gant United Front Games ha Square Enix war ar savennoù PlayStation 3, Windows, hag Xbox 360. An istor a dremen d'an deiz-ha-hiziv e kêr Hong Kong. Al lodenn c'hoarier e-unan a laka ar c'hoarier da heuliañ troioù kaer Wei Shen, ur poliser stadunanat kuzhet e-touez an aozadur triadoù Sun On Yee Triad.
An doare c'hoari a zo unan gant emgannoù dorn, tennañ gant armoù ha redek pe lammat. Adkavet e vez ivez bitrakoù teknikel a c'heller implij ur wech mestroniet gant ar c'hoarier pe e-pad an emgannoù pe pa vez ar c'hoarier o vont dre ar bed digor. Ar c'hoarierien a-rank dont a-benn da c'hounez kefridioù evit distankañ objedoù ha kenderc'hel gant an istor diazez, met ouzhpenn-se ret eo d'ar c'hoarierien mont dre ar bed digor ha seveniñ obererezhioù reizh pe 'maez lezenn. Hervez an obererezhioù e vezo degaset sell polis Hong-kong war ar c'hoarier, hervez grevusted an obererezhioù e vez muioc'h-mui a nerzhioù polis kaset da bakañ pe lazhañ ar c'hoarier. Evel er c'hoari Saints Row obererezhioù ar c'hoarier evel emgannañ, bleniañ pe kemer perzh e redadegoù diaotreet a lak statistikoù ar c'hoarier da vont war-gresk.
# Sleipnir

Sleipnir zo ur marc'h marzhus e mojennoù Skandinavia, marc'h an doue Odin. Eizh pav en deus ha gallout a ra galoupat war an douar, war ar mor koulz hag en aer.
# Sligeach

Sligeach (distaget en iwerzhoneg) a zo ur gêr eus gwalarn Iwerzhon, anvet Sligo e saozneg (distaget:). Kêr-benn Kontelezh Sligeach eo. Gant 19 452 a annezidi e 2011 ez eo eil pobletañ kêr Connacht war-lerc'h Gaillimh.

## Gevelliñ

* Kraozon (Breizh)
a vo kavet e Wikimedia Commons.
# Sledda Essex

Sledda a voe roue Essex etre 587 ha 604. Nebeut tre a draoù a anavezer diwar-benn e vuhez. Dimezet e oa gant Ricula, c'hoar da Aethelbert Kent
| En e raok: Den ebet | Roue Essex | War e lerc'h: Saebert Essex |
Sledda · Saebert · Sexred · Saeward · Sigeberht I · Sigeberht II · Swithelm · Sighere · Sebbi · Sigeheard · Swaefred · Offa · Saelred · Swaefbert · Svvithred · Sigeric ·
# Sleeping Beauty (film, 1959)

Sleeping Beauty a zo ur film tresadennoù-bev saoznek, sevenet gant ar filmaozer stadunanat Clyde Geronimi (1901-1989).
Produet gant Walt Disney e voe skignet gant Buena Vista Film Distribution Company, Inc., evit ar wech kentañ, d'an 29 a viz Genver 1959 e Los Angeles (Stadoù-Unanet Amerika). C'hwezekvet film bevaat ar Studioioù Disney e oa, war-lerc'h Lady and the Tramp (e miz Mezheven 1955 hag a-raok One Hundred and One Dalmatians (e miz Genver 1961).
# Sliabh Dónairt

Sliabh Dónairt (Slieve Donard e saozneg) eo pennlein Ulaidh ha Norzhiwerzhon gant 849 m. Emañ e kontelezh An Dún e biz an enez.
# Sliabh Liag

Sliabh Liag (Slieve League pe Slieve Leag e saozneg) zo ur menez hag un tornaod uhel en arvor kontelezh Dún na nGall, e gwalarn Iwerzhon. Bri uhelañ Europa eo, pa dap 601 metr uhelder.
Uheloc'h eo eget Aillte an Mhothair, tornaodoù all eus Iwerzhon, e kontelezh An Clár, met n'eo ket ken brudet.
a vo kavet e Wikimedia Commons.
# Slebets

Slebets (Slebech e saozneg) zo ur gêriadenn vihan eus Kembre, e kreiz Sir Benfro. Emañ er reter da gêr Hwlffordd, war ribl norzh ar stêr Cleddau Ddu.
E 2001 e oa 172 a dud o chom er gêriadenn.
Gant Marc'heien Urzh Sant Yann e oa ur gomandiri e Slebets, an hini nemeti e Kembre. Savet e voe war-dro kreiz an XII$^{vet}$ kantved, gant aotrouien Cas-wis. Er XVI$^{vet}$ kantved e teuas iliz ar gomandiri da vezañ iliz ar barrez.
E Slebets e voe ganet Roger Barlow, unan eus letananted ar moraer Sebastian Cabot, e-pad eil beaj hennezh e 1526. Gantañ e voe troet ar Suma de Geographie eus ar spagnoleg d’ar saozneg, ul levr hag a ziskriv ar Bed Nevez.
# San Stino di Livenza

San Stino di Livenza zo ur gumun en Italia e meurgêr Venezia hag e rannvro Veneto.
# San Tammaro

San Tammaro zo ur gumun en Italia e proviñs Caserta, e rannvro Campania.
# San Teodoro (Sikilia)

San Teodoro zo ur gumun italian e meurgêr Messina e Sikilia.
# San Valentino

San Valentino zo anv meur a gumun en Italia.

### Kumunioù italian

* San Valentino in Abruzzo Citeriore e proviñs Pescara, Abruzzo.
* San Valentino Torio e proviñs Salerno, Campania.

### Ranngumunioù , pe frazioni

* San Valentino – e Brentonico, e proviñs Trento
* San Valentino – e Castellarano, e proviñs Reggio nell'Emilia
* San Valentino – e Fiumicello Villa Vicentina, e proviñs Udine
* San Valentino – e Loro Piceno, e proviñs Macerata
* San Valentino – e Poggio Mirteto, e proviñs Rieti
* San Valentino – eSorano, e proviñs Grosseto
* San Valentino alla Muta – e Curon Venosta, e proviñs Bolzano
* San Valentino della Collina – e Marsciano, e proviñs Perugia
# San Teodoro (Sardigna)

Sant Teodoro zo ur gumun e proviñs Sassari en enez Sardigna.
# San Torcuato

San Torcuato zo ur gumun e kumuniezh emren La Rioja e Spagn.
# San Valentino Torio

San Valentino Torio zo ur gumun italian e proviñs Salerno, e Campania.
# San Teodoro

San Teodoro a c'hall bezañ meur a lec'h:
* San Teodoro (Sardigna), e proviñs Sassari
* San Teodoro (Sikilia), e Meurgêr Messina.
* San Teodoro (Filipinez).
# San Tomaso Agordino

San Tomaso Agordino a zo ur gumun eus Italia, e proviñs Belluno, e rannvro Veneto.
# San Tropez

San Tropez (Sant Tropetz) a zo ur ganaouenn saoznek savet, ton ha son, gant ar c'haner-sonaozer saoz Roger Waters e-unan-penn.
Pedervet kanaouenn an albom Meddle gant Pink Floyd an hini eo, o tont war-lerc'h Fearless hag a-raok Seamus. Jazzy he zon ez eo anavezet en abeg d'ar solo gitar kaset da benn gant David Gilmour a son e venveg o riklañ ur bottleneck ouzh ar c'herdin anezhañ ; ur solo piano gant Richard Wright a respont dezhañ en dibenn.
Ne oa ket dianav Sant Tropetz tamm ebet da izili 'zo eus Pink Floyd dre m'o devoa kanet Syd Barrett (1946-2006) ha David Gilmour e leurenn tavarnioù ar porzh bihan, e penn-kentañ ar bloavezhioù 1960 a-raok na vije savet ar strollad brudet. E San-Tropetz an hini eo ivez e voe dalc'het d'an 8 a viz Eost 1970 gant Pink Ployd ur sonadeg hag a reas berzh bras : skignet e voe e-barzh Pop 2, un abadenn skinwel c'hall kinniget gant Patrice Blanc-Francard (1942-).
* Prantad enrollañ : miz Gouere ha miz Eost 1971,
* Lec'hioù enrollañ : AIR Studios ha Morgan Studios e Londrez (Bro-Saoz),
* Padelezh : 3:40,
* Ti-embann-pladennoù : Harvest Records,
* Deiziadoù dont e-maez an albom : 30 a viz Here ( Stadoù-Unanet), 5 a viz Du 1971 ( Rouantelezh-Unanet),
* Albom : Meddle,
* Produour : Pink Floyd.

## Ar sonerien

* Nick Mason (1944-) : bateri ha binvioù tos,
* David Gilmour (1946-) : gitar sonet war-bouez ur bottleneck,
* Roger Waters (1943-) : gitar-boud, gitar klev ha kanañ,
* Richard Wright (1943-2008) : piano.

## Ar gerioù...

* ...el lec'hienn Metro Lyrics.
An doare ma vez distaget ar gerioù diwezhañ eus ar ganaouenn Making a date for Later by phone And if you're alone I'll come home. gant Roger Waters a reas d'un istorig fentus genel en Italia. E-pad pell amzer e kredas da dud 'zo — betek an arzourez Rita Pavone (1945-) hec'h-unan — e veze kanet Making a date for Rita Pavone...

## Liammoù diavaez

* Filmig San Tropez.

## Notennoù ha daveennoù

* ↑ Diouzh boaz e veze kensavet an holl ganaouennoù gant ar strollad Pink Floyd a-bezh.
* ↑ Un duelenn wer pe vetal peurliesañ hag a wisk unan eus bizied dorn kleiz (dehou) ur gitarour dehouiat (kleiziat). E riklañ a ra ar soner ouzh kerdin e venveg da gaout ur son metalek.
# Python (aerouant)

Python (henc'hresianeg : Πύθων) a oa ur mell aerouant, mab d'an doueez Gaia, hag a ziwalle feunteun Kastalia e-kichen Delfi hervez mojennoù Hellaz kozh.

## Mojenn

Lakaet e oa bet gant Hera da heskinañ Leto, mamm an doue Apollon. Lazhet e voe gant saezhadoù Apollon.
# Pyrrhula

Pyrrhula :
| Ur par Pyrrhula pyrrhula. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Anv skiantel ||
| Pyrrhula Brisson, 1760 ||
| D'ar vevoniezh e tenn ar pennad-mañ. ||
Pyrrhula a zo ur genad e rummatadur an evned, krouet e 1760 gant an evnoniour gall Mathurin Jacques Brisson (1723-1806).

## Spesadoù hag an isspesadoù anezhe

Seizh spesad golvaneged a ya d'ober ar genad :
* Pyrrhula aurantiaca,
* Pyrrhula erythaca
** P. e. erythaca hag owstoni,
* Pyrrhula erythrocephala,
* Pyrrhula leucogenis
** P. l. leucogenis ha steerei,
* ar beufig Azorez (Pyrrhula murina),
* Pyrrhula nipalensis
** P. n. nipalensis, ricketti, uchidai, victoriae ha waterstradti,
* ar beuf (Pyrrhula pyrrhula)
** P. p. caspica, cassinii, cineracea, europaea, griseiventris, iberiae, pileata, pyrrhula, rosacea ha rossikowi.
Naontek (14) isspesad dezhe en holl.

## Liammoù diavaez

a vo kavet e Wikimedia Commons.
* ↑ (en) Roadennoù IOC World Bird List diwar-benn Fringillidae/Pyrrhula (lennet e-barzh d'an 23 a viz Eost 2017).
* ↑ Kinnig graet gant Divi gKervella er pennad Un distro war anvioù laboused Europa (2), hor YEZH, niv. 291, Gwengolo 2017, pajenn 18 ha degemeret gant TermOfis Ofis publik ar brezhoneg (beufig maskl du, beufig Azorez | m. | beufiged maskl du, beufiged Azorez | bouvreuil des Açores, bruant des Açores | Pyrrhula murina (étudié)).
# Pyrrhus Iañ

Pyrrhus (gresianeg: Πύρρος Pýrrhos), ganet e 319/318 AJK hag aet da Anaon e 272, a oa ur roue gresian ha den Stad eus ar Marevezh hellenadek. Roue ar Volossianed, ezel eus ti roueel an Aeacid, deuet e oa da vezañ roue Epiro (Malalas a rae Toparchēs anezhañ). Bez e oa unan eus enebourien daonet ha kreñvañ Henroma. Gwelet eo evel unan eus gwellañ jeneraled an Henamzer. Meur a hini eus e drec'hioù war an tachennoù emgann a oa bet gant kolloù ramzel, ar pezh a voe mammenn d'an droienn "Trec'h Pyrrhus" o talvezout kement hag un trec'h re goustus hag hep dazont.
# Pythodorida Pontus

Pythodorida a oa rouanez Pontus, er pezh a zo norzh Turkia hiziv. Eus 8 da 23 e renas hag erlec'hiet e voe gant he merc'h Antonia Tryphaena. Merc'h Pythodoros Trallès hag Antonia Smyrno e oa. Dimezet e voe gant Polemon I Pontus ha war ar vro-se e renas goude marv he gwaz e 8.
Gant Archaleus Kappadokia e voe dimezet met da Roma e tisplijas an unvaniezh-se ha diganti e skrapas he rouantelezh.
| En e raok: Polemon I Pontus | Rouanez Pontus | War e lerc'h: Antonia Tryphaena |
# Pyrrhon

Pirron (hervez skrivadur ar brezhoneg) pe Pyrrhon (henc'hresianeg: Πύρρων), 360 kent JK-270 kent JK, a oa ur prederour eus Elis. Amgredik e oa, ha degemeret e oa gant ar re Amgredik evel an hini kentañ, ha tad an Amgredoni. Sur eo ne felle ket dezhañ sevel ur skol pe un hengoun prederouriezhel. A-ziwarnañ avat e voe krouet an Amgredoni birronian e-pad ar I$^{añ}$ kantved kt JK gant Ainesidemos.
Alies e lavare Pyrrhon ar werzenn gant Homeros: Heñvel eo an dud ouzh delioù ar gwez.
# Pyrrhoplectes epauletta

Pyrrhoplectes epauletta :
| Ur barez P. epauletta, luc'hskeudennet e stad Sikkim (India). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Fringillidae |
| Genad : | Pyrrhoplectes |
| Anv skiantel ||
| Pyrrhoplectes Hodgson, 1844 ||
| Anv skiantel ||
| Pyrrhoplectes epauletta (Hodgson, 1836) ||
| D'ar vevoniezh e tenn ar pennad-mañ. ||
Pyrrhoplectes epauletta a zo ur spesad golvaneged eus ar c'herentiad Fringillidae.
Anvet e voe Pyrrhula Epauletta (kentanv) da gentañ-penn (e 1836) gant an naturour breizhveuriat Brian Houghton Hodgson (1800 pe 1801-1894). Ar spesad nemetañ er genad Pyrrhoplectes an hini eo.

## Boued

Bevañ a ra diwar c'hreun ha had a bep seurt, ha diwar amprevaned bihan, broñs ha hugennoù ivez.

## Annez

Kavout a reer ar spesad e menezioù Himalaya.

## Liammoù diavaez

* (en) Pyrrhoplectes epauletta war al lec'hienn BirdLife International.
* (en) Pyrrhoplectes epauletta war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Pyrrhoplectes epauletta el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Pyrrhoplectes epauletta.
a vo kavet e Wikimedia Commons.
# Pyrrhura

Pyrrhura :
| Pyrrhura frontalis luc'hskeudennet en Ilhabela (São Paulo, Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Psittaciformes |
| Kerentiad : | Psittacidae |
| Anv skiantel ||
| Pyrrhura Bonaparte, 1856 ||
| D'ar vevoniezh e tenn ar pennad-mañ. ||
Pyrrhura a zo ur genad e rummatadur an evned, krouet e 1856 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Pevar spesad warn-ugent a ya d'ober ar genad :
* Pyrrhura albipectus,
* Pyrrhura amazonum
** P. a. amazonum, P. a. lucida ha P. a. snethlageae,
* Pyrrhura calliptera,
* Pyrrhura cruentata,
* Pyrrhura devillei,
* Pyrrhura egregia
** P. e. egregia ha P. e. obscura,
* Pyrrhura emma,
* Pyrrhura frontalis,
* Pyrrhura griseipectus,
* Pyrrhura hoematotis
** P. h. hoematotis ha P. h. immarginata,
* Pyrrhura hoffmanni
** P. h. gaudens ha P. h. hoffmanni,
* Pyrrhura lepida
** P. l. anerythra, P. l. coerulescens ha P. l. lepida,
* Pyrrhura leucotis,
* Pyrrhura lucianii,
* Pyrrhura melanura
** P. m. berlepschi, P. m. chapmani, P. m. melanura, P. m. pacifica ha P. m. souancei,
* Pyrrhura molinae
** P. m. australis, P. m. flavoptera, P. m. hypoxantha, P. m. molinae, P. m. phoenicura ha P. m. restricta,
* Pyrrhura orcesi,
* Pyrrhura perlata,
* Pyrrhura picta
** P. p. caeruleiceps, P. p. eisenmanni, P. p. picta ha P. p. subandina,
* Pyrrhura pfrimeri,
* Pyrrhura rhodocephala,
* Pyrrhura roseifrons
** P. r. dilutissima, P. r. parvifrons, P. r. peruviana ha P. r. roseifrons,
* Pyrrhura rupicola
** P. r. rupicola ha P. r. sandiae,
* Pyrrhura viridicata.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Psittacidae/Pyrrhura (lennet e-barzh d'ar 16 a viz Mae 2016).
# Troad elativel

Er yezhoniezh e vez implijet an termen troad elativel (saoz.: elative case) evit komz eus un droad-lec'hiañ a dalvez da verkañ ar fed ma vez degaset pe ma teu un dra bennak er-maez eus ul lec'h bennak.
Implijet e vez an droad-mañ gant ar yezhoù finnek-ougrek, en o zouez ar finneg, merket gant al lostger "sta/stä", an estonieg, merket gant al lostger "st" staget ouzh kelf ar genitivel, hag an hungareg, merket gant al lostger "ból/ből".
    e finneg: talo (nominativel → talosta ("eus an ti/er-maez eus an ti")
    en estonieg: maja (nominativel → majast
    en hungareg: ház (nominativel → házból
g • ka • keTroadoù yezhadurel :
Troadoù :
# Troad esivel

Er yezhoniezh e vez implijet an termen troad esivel (saoz.: essive case) pe troad similaris pe evit komz eus un droad a dalvez da geñveriañ un dra pe un den bennak gant un dra pe un den bennak all, o klotaat mui-pe-vui gant "evel" e brezhoneg.
Implijet e vez an droad-mañ gant ar yezhoù baltek-finnek, en o zouez ar finneg hag an estonieg.
    lapsi (NOM.: "bugel") → lapsena ("evel ur bugel"/"pa oa unan bennak bugel")
    laps (NOM.: "bugel") → lapse (GEN.) -> lapsena ("evel ur bugel"/"pa oa unan bennak bugel")
g • ka • keTroadoù yezhadurel :
Troadoù :
# Troad delativel

Er yezhoniezh e vez implijet an termen troad delativel (saoz.: delative case, diwar al latin deferre; "degas") evit komz eus un droad a dalvez en un doare rik da verkañ ar fed ma kemm lec'h un dra bennak pe un den bennak o vont kuit diouzh ur c'horeenn, o klotaat mui-pe-vui gant an araogennoù "diwar" pe "eus" e brezhoneg.
Implijet e vez an droad-mañ gant ar ster rik-mañ hag ivez gant sterioù astennet all (d.s. "diwar-benn") en hungareg, da skouer:
    Budapestről vagyok
    "Budapest-diwar on"
    "Eus Budapest on"
    Jön a vonat Magyarországról
    "o tont emañ an tren Hungaria-diwar"
    "O tont emañ an tren eus Hungaria"

## Gwelit ivez:

* Troad elativel

## Liammoù diavaez

The delative case - a discussion of the delative case in Hungarian from HungarianReference.com.
g • ka • keTroadoù yezhadurel :
Troadoù :
# Troad distributivel-amzeriañ

Er yezhoniezh e vez implijet an termen troad distributivel-amzeriañ (saoz.: distributive-temporal case) evit komz eus un droad a dalvez da verkañ pegen alies e tegouezh un dra bennak, o klotaat war un dro gant arc'hwel an droad distributivel diouzh un tu ha hini an droad-amzeriañ diouzh an tu all.
Implijet e vez an droad-mañ gant ar yezhoù finnek-ougrek, da skouer:
    havonta ("bep miz")
    naponta ("bemdez")
    sunnuntaisin ("bep sul/d'ar sul")
    päivisin ("e-pad an devezh(ioù)/diouzh an deiz")

## An droad distributivel kv. an droad distributivel-amzeriañ

Disheñvel eo ster an droad distributivel, a verk ar c'houlz, diouzh hini an droad distributivel-amzeriañ, a dalvez kentoc'h da verkañ ar fed ma vez graet un dra bennak en un doare ingal a-hed ar wezh, da skouer:
* Distributivel
    Siivoan päivittäin ("Naetaat a ra diouzh an deiz/e-pad an deiz")
* Distributivel-amzeriañ
    Siivoan päivisin ("Naetaat a ran bemdez")
g • ka • keTroadoù yezhadurel :
Troadoù :
# Troad eksesivel

Er yezhoniezh e vez implijet an termen troad eksesivel (saoz.: exessive case) evit komz eus un droad-lec'hiañ o verkañ ur c'hemm stad, kontrol tu ar c'hemm d'an hini merket gant an droad translativel.
Un droad ral-kenañ eo homañ, implijet a-wezhoù gant rannyezh finnek Savo hag e rannyezhoù ar gevred nemetken, merket gant al lostger "-nta/ntä", da skouer:
    tärähtäneentä terveeksi
    "eus sot da yac'h", d.l.e. "yac'haet e benn/he fenn goude bezañ bet aet sot"
Aliesoc'h e vez implijet ganti ur ster lec'hiañ, da skouer:
    taka(a)nta/takanta ("(o tont) eus a-dreñv"; finneg unvan: takaa)
    siintä ("(o tont) eus an dra-se/outañ/outi"; finneg unvan: siitä).
Implijet e vez a-wezhoù en estonieg ivez gant ar ster lec'hiañ, merket gant al lostger "-nt", da skouer:
    tagant ("(o tont) eus a-dreñv")

## Levrlennadur:

* Särkkä, Tauno: Itämerensuomalaisten kielten eksessiivi (The exessive case of the Baltic-Finnic languages), Helsinki 1969.

## Liammoù diavaez:

* A Finnish text on the dialectal exessive
g • ka • keTroadoù yezhadurel :
Troadoù :
# Troad eeun

Er yezhoniezh e vez implijet an termen troad eeun (saoz.: direct case) evit komz eus un droad implijet gant ar yezhoù indez-aryek, da skouer an hindeg-ourdoueg, evit merkañ teir arguzenn bennañ war un dro:
    maĩ caltā hū̃ ("Mezo o vont")
    darzī bulāo ("gervel ur c'hemener")
    vah kitāb likh rahā thā ("eñ a oa o skrivañ ul levr")

## Gwelit ivez:

* Troad nominativel

## Mammennoù:

* Blake, Barry J. [1994] (2001). Case, Second edition, Cambridge : Cambridge University Press.
* McGregor, Ronald Stuart (1995) Outline of Hindi Grammar, Oxford: Clarendon Press
g • ka • keTroadoù yezhadurel :
Troadoù :
# Troad ekwativel

Er yezhoniezh e vez implijet an termen troad ekwativel (saoz. equative case) pe troad hañvalaat evit komz eus un droad a dalvez da verkañ kevatalderioù, o klotaat mui-pe-vui gant ar "evel" e brezhoneg.
Implijet e veze an droad ekwativel gant ar sumerieg, merket gant al lostger -gin$_7$ staget ouzh diwezh ar rannfrazenn anv a-bezh, da skouer
    lugal ("roue") → lugal-gin$_7$ ("roue-heñvel"; "evel ur roue")
    nitah-kalaga ("den galloudus") → nitah-kalaga-gin$_7$, ("heñvel ouzh/evel un den galloudus")
Implijet e vez hiziv gant an oseteg, merket gant al lostger "-ау" (-aw), da skouer:
    фæт ("bir") → фæтау ("bir-heñvel"/"evel ur bir")
Implijet e vez a-wezhoù e finneg ivez, merket gant al lost ger "-sensa"/"-sensä", da skouer:
    Hänen ikäisensä ("a oad ganti"
    Hänen näköisensä ("heñvel outañ")

## Gwelit ivez:

* Troad komparativel

## Liammoù diavaez:

* SIL definition of equative case
g • ka • keTroadoù yezhadurel :
Troadoù :
# Troad ergativel

Er yezhoniezh e vez implijet an termen troad ergativel (saoz.: eragtive case) evit komz eus un droad implijet evit merkañ renergraer ur verb tranzitivel ("A").
Enebet e vez ouzh an droad absolutivel implijet evit merkañ koulz rener ur verb amdranzitivel ("S") ha renadenn/gouzañver ur verb tranzitivel ("O"/"P").
Implijet e vez an droad-mañ gant ar yezhoù gante ur steudadur morfologel-kevreadurezhel ergativel-absolutivel.
Peurliesañ e vez merket an troad ergativel ha amverk an droad absolutivel er yezhoù ergativel-absolutivel, da skouer:
* Ar yezhoù eskimoek-aleutek
** ar greunlandeg
** an inuktitut
* Ar yezhoù indez-aryek
** an hindeg
* Ar yezhoù kaokazek
** an tchetcheneg
** ar jorjieg
* Ar yezhoù mayek
* Ar yezhoù mic'hel-sokek (mixe–zoque)
* Yezhoù aostralia
** ar wagimaneg
* Yezhoù digenvez
** an euskareg
** ar bourouchaskeg
* Yezhoù tibetek-burmek
** an tibeteg

## Gwelit ivez:

* Troad nominativel
* Troad absolutivel
g • ka • keTroadoù yezhadurel :
Troadoù :
# Troad esivel-doareañ

Er yezhoniezh e vez implijet an termen esivel-doareañ (saoz.: essive-modal case) evit komz eus un droad o klotaat war un dro gant implij an droad esivel diouzh un tu ha gant hini an droad-doareañ diouzh an tu all.
Implijet e vez an droad-mañ gant an hungareg, merket gant al lostger "-ul"/"-ül", da skouer:
    angolul: "e saozneg" (NOM.: angol)
g • ka • keTroadoù yezhadurel :
Troadoù :
# Troad esivel-formel

Er yezhoniezh e vez implijet an termen troad esivel-formel (saoz.: essive-formal case) evit komz eus un droad o klotaat war un dro gant implij an droad esivel diouzh un tu ha gant hini an droad formel diouzh an tu all.
Implijet e vez an droad-mañ gant an hungareg, merket gant al lostger "-ként", evit merkañ ar c'harg pe ar stad (d.s. "evel tourist") hag an doare (d.s. "evel ul loen chaset").
N'eo ket gwall sklaer avat pe hini eo renk yezhadurel resis al lostger "-ként", rak peurliesañ e vez staget al lostegerioù a verk an troadoù e diwezh ur ger, met en degouezh-mañ e c'hell bezañ staget al lostger lokativel ouzh al lostger esivel-formel-mañ. Ouzhpenn, ne douj ket al lostger "-ként" da reolennoù boas ar hesonerezh vogalennek evel ma ra an holl lostgerioù all a dalvez da verkañ troadoù. ha n'haller ket implijout al lostger "-é", merk perc'hennañ an trede gour a-gevret gant val lostger "-kent". Abalamour d'an abegoù-mañ ne vez ket lakaet an dibenn-mañ da verk an droad esivel-formel atav er yeahzdurioù hungarek.
g • ka • keTroadoù yezhadurel :
Troadoù :
# Taj Mahal (soner)

Taj Mahal (e gwir anv Henry St. Claire Fredericks), a zo ur soner blues amerikan, bet ganet d'ar 17 a viz Mae 1942 e New York, e-barzh karter Harlem.

## Pladennoù

* Taj Mahal (1968)
* The Blues (1968)
* The Natch'l Blues (1968)
* Giant Steps / The Old Folks at Home (1969)
* The Real Thing (1971)
* Happy Just to be like I am (1971)
* Recycling the Blues and other related stuff (1972)
* Sounder Tracks (1973)
* Bef of Taj Mahal lod. 1 (1981)
* Taj (1986)
* Shale Sugaree (1987)
* World Music (1993)
* Phantom Blues (1996)
* Senor Blues (1997)
* Sacred Island (1997)
* Best of Private Years (2000)
* Hanapepe Dream (2003)

## Liammoù

* (en) lec'hienn ofisiel